[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.11.2006

COM(2006) 718 végleges

2004/0001 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapján az Európai Parlamentnek a Tanács közös álláspontjára vonatkozó módosításairól

AZ EURÓPAI PARLAMENT ÉS A TANÁCS IRÁNYELVE A BELSŐ PIACI SZOLGÁLTATÁSOKRÓL

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2004/0001 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapján az Európai Parlamentnek a Tanács közös álláspontjára vonatkozó módosításairól

AZ EURÓPAI PARLAMENT ÉS A TANÁCS IRÁNYELVE A BELSŐ PIACI SZOLGÁLTATÁSOKRÓL

(EGT vonatkozású szöveg)

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja lehetővé teszi a Bizottság számára, hogy az Európai Parlament által második olvasatban javasolt módosításokról véleményt terjesszen elő. A Bizottság véleménye a Parlament által javasolt három módosítással kapcsolatban a következő.

2. HÁTTÉR

JAVASLAT BENYÚJTÁSA AZ EURÓPAI PARLAMENTNEK ÉS A TANÁCSNAK (DOKUMENTUM: COM(2004)2 VÉGLEGES – 2004/0001(COD): | 2004.02.06 |

AZ EURÓPAI GAZDASÁGI ÉS SZOCIÁLIS BIZOTTSÁG VÉLEMÉNYÉNEK ELőTERJESZTÉSE: | 2005.09.02 |

A RÉGIÓK BIZOTTSÁGA VÉLEMÉNYÉNEK ELőTERJESZTÉSE: | 2004.09.29 |

AZ EURÓPAI PARLAMENT VÉLEMÉNYÉNEK (ELSő OLVASAT) ELőTERJESZTÉSE: | 2006.02.16. |

A MÓDOSÍTOTT JAVASLAT ELőTERJESZTÉSE: | 2006.04.06. |

A KÖZÖS ÁLLÁSPONT MINőSÍTETT TÖBBSÉGGEL TÖRTÉNő ELFOGADÁSA: | 2006.07.24. |

AZ EURÓPAI PARLAMENT VÉLEMÉNYÉNEK (MÁSODIK OLVASAT) ELőTERJESZTÉSE: | 2006.11.15. |

3. A BIZOTTSÁG JAVASLATÁNAK CÉLJA

A Bizottság javaslatának céljai:

- az európai uniós gazdaság és foglalkoztatás növekedéséhez szükséges alapok megerősítése;

- a szolgáltatások valódi belső piacának létrehozása a szolgáltatási tevékenységek fejlesztése előtt álló jogi és igazgatási akadályok megszüntetésével;

- a fogyasztók, mint a szolgáltatások felhasználói jogainak megerősítése;

- jogilag kötelező érvényű kötelezettségek meghatározása a tagállamok közötti eredményes igazgatási együttműködéshez.

4. A Bizottság véleménye az Európai Parlament által javasolt módosításokról

A Parlament második olvasatban három módosítást fogadott el a Tanács közös álláspontjához. Ezek a szöveget egyes komitológiai szempontokból módosítják a közös álláspont és a Bizottság módosított javaslatának érdemi vagy elvi részének befolyásolása nélkül. Az intézményközi kapcsolatfelvételt követően a Bizottság elfogadja mind a három módosítást.

Ezek a módosítások a következők?

40. sz. módosítás – 23. cikk (4) bekezdés, szakmai felelősségbiztosítás és garanciák

Ez a módosítás a 40. cikk (2) bekezdés a) pontjára hivatkozva ellenőrzéssel történő szabályozási bizottsági eljárásról rendelkezik a szabályozási eljárás helyett, ezen kívül rendelkezik még a szakmai felelősségbiztosítás vagy garancia alkalmazásában a kockázat jellegének és mértékének megfelelő közös kritériumok megállapításáról.

41. sz. módosítás – 36. cikk, végrehajtási intézkedések

Ez a módosítás a 40. cikk (2) bekezdésének a) pontjára hivatkozva ellenőrzéssel történő szabályozási bizottsági eljárásról rendelkezik szabályozási eljárás helyett a tagállamok által az igazgatási együttműködés keretein belül bizonyos esetekben betartandó időkorlátok meghatározásához.

42. sz. módosítás – 40. cikk (2) bekezdés a) pont, komitológia

Ez a módosítás egészíti ki a szabályozási eljárást az ellenőrzéssel történő szabályozási bizottsági eljárással, és a 23. cikk (4) bekezdésére valamint a 36. cikkre történő hivatkozással ez képezi alapját az ellenőrzéssel történő szabályozási bizottsági eljárás e cikkekbe történő bevezetésének.

5. Következtetés

Az EK-Szerződés 250. cikkének (2) bekezdése szerint a Bizottság ezennel a fentiek szerint módosítja javaslatát.